**Antidifamacijska liga** (akr. **ADL**, od engl. **Anti-Defamation League**), međunarodna nevladina organizacija sa sjedištem u Sjedinjenim Državama. Opisujući se kao "prva nacionalna agencija za građanska prava i ljudske odnose", ADL tvrdi da se "bori protiv antisemitizma i svih oblika bigotnosti, brani demokratske ideale i štiti građanska prava za sve" i to kroz "informiranje, obrazovanje, zakonodavstvo i advokaturu."

Od listopada 1913. godine kada ju je osnovao Neovisni red B'nai B'rith, židovska uslužna organizacija u Sjedinjenim Državama, njezina je izvorna misijska tvrdnja bila "zaustaviti, pozivima na razum i savjest te prema potrebi i na zakon, difamaciju židovskog naroda. Njezin je krajnji cilj osigurati pravdu i pošteni postupak prema svim sličnim građanima i zauvijek okončati nepravednu i nepoštenu diskriminaciju ili ponižavanje od bilo koje sekte ili skupine građana." ADL ima 29 ureda u Sjedinjenim Državama i tri ureda u drugim zemljama, a sjedište je smješteno u New York Cityju. Abraham Foxman vrši dužnost nacionalnog ravnatelja u Sjedinjenim Državama od 1987. godine. Nacionalni tajnik u Sjedinjenim Državama je Robert Sugarman.

Počeci
------

Od listopada 1913. godine kada je ligu utemeljio Sigmund Livingston, u ADL-ovoj povelji piše, 

> "Neposredni cilj Lige jest zaustaviti, pozivima na razum i savjest te po potrebi pozivima na zakon, difamaciju židovskog naroda. Njezina je krajnja svrha osigurati pravdu i pravedan postupak prema svim sličnim građanima i zauvijek okončati nepravednu i nepoštenu diskriminaciju ili ponižavanje od bilo koje sekte ili skupine građana."
> 
> 

Livingston je osnovao ADL kao izravan odgovor na suđenje iz 1913. godine u kojem je Leo Frank, židovski upravitelj tvornice i B'nai B'rithov predsjednik podružnice u Georgiji, osuđen zbog ubojstva Mary Phagan, trinaestogodišnje radnice. Njegova je smrtna kazna izmijenjena zbog sumnje o njegovoj krivnji, no naposljetku ga je ubila linčerska rulja. Postumno mu je udijeljen oprost 1986. godine kao priznanje propusta Države Georgije da ga zaštiti.

Ciljevi
-------

Iskazana svrha ADL-a jest borba protiv "antisemitizma i svih oblika bigotnosti (u Sjedinjenim Državam) i inozemstvu, borba protiv međunarodnog terorizma, ispitivanje korjenova mržnje, advokatura pred Kongresom Sjedinjenih Država, pomaganje žrtvama bigotnosti, razvijanje obrazovanih programa, te služenje kao javni resurs vladi, medijima, redarstvu i javnosti, sve prema cilju sprečavanja i smanjivanja mržnje."

Kroz povijest se ADL suprostavljao skupinama i pojedincima koje je smatrao antisemitskima i/ili rasističkima uključujući naciste, Ku Klux Klan, Henryja Forda, oca Charlesa Coughlina (vođu Kršćanskog fronta), pokret Kršćanski identitet, Njemačko-američki savez, neonaciste, pokret Američku miliciju i skinhede bijele moći (iako ADL priznaje da postoje također nerasistički skinhedi). ADL tiska izvješća u raznim zemljama, izvješćujući o navodnim incidentima protužidovskih napada i propagande.

ADL tvrdi da neki oblici anticionizma i kritike Izraela prelaze crtu i zalaze u antisemitizam. Antidifamacijska liga tvrdi:

> "Kritika pojedinih izraelskih akcija ili politika sama za sebe ne čini antisemitizam. Jamačno se suverena Država Izrael može legitimno kritizirati poput bilo koje druge zemlje u svijetu. Neporecivo je to što postoje oni čija se kritika Izraela ili "cionizma" rabi kao krinka antisemitizma."
> 
> 

ADL dodjeljuje vlastitu nagradu hrabrosti za brigu u čast spasiocima židova tijekom ere holokausta.

ADL je tiskao popis "deset vodećih organizacija odgovornih za klevetanje Izraela u SAD-u" koji uključuje ANSWER, Međunarodni pokret solidarnosti, Židovski glas za mir zbog njegova poziva na BDS.

U listopadu 2010. godine ADL je osudio primjedbe hahama Ovadije Yosefa da je jedina svrha nežidova bila služiti narodu Izraela.

Odvojenost crkve od države
--------------------------

Jedan od glavnih ADL-ovih fokusa jest religijska sloboda za ljude svih vjera. U kontekstu javnih škola ADL je zauzeo stav da zbog toga što su kreacionizam i inteligentni dizajn religijska vjerovanja, a budući da je vlada zabranila poučavanje vjerovanja bilo koje religije, njih ne bi smjelo poučavati u prirodoslovnim predmetima: "Američki Ustav jamči prava Amerikanaca da vjeruju u religijske teorije kreacije (kao i u ostale teorije), ali ne dopušta njihovo poučavanje u prirodoslovnim predmetima javnih škola." Slično tomu, ADL podupire pravni presedan da je neustavno da vlada postavlja Deset zapovijedi u sudnicama, školama i ostalim javnim mjestima: "Prava religijska sloboda označava slobodu od toga da vlada nameće religiju većini svojih građana." ADL također osuđuje javnoškolski biblijski kurikulum koji je objavilo Nacionalno vijeće za biblijski kurikulum u javnim školama, navodeći da otvara "ozbiljne ustavne probleme" i "zagovara prihvaćanje biblijsku interpretaciju jedne vjerske tradicije nad drugom. ADL se protivio Osmom prijedlogu i podupro Zakon Matthewa Sheparda.

Izvori
------

1. 1 2 3  „About ADL". ADL. Arhivirano iz originala na datum 2008-04-13. Pristupljeno 28. svibnja 2007.
2. ↑
3. ↑  Dinnerstein 2009 Arhivirano 2013-02-02 na Wayback Machine-u.
4. ↑  „Racist Skinhead Project". ADL.
5. ↑  NY Times article: "A.D.L. Acknowledges Nonracist Skinheads"
6. ↑  „Anti-Semitism and Criticism of Israel". ADL. Arhivirano iz originala na datum 2012-10-25. Pristupljeno 2013-11-17.
7. ↑  Benhorin, Yitzhak Jewish group makes ADL blacklist y net news, 15. listopada 2010.
8. ↑  Mozgovaya, Natasha ADL slams Shas spiritual leader for saying non-Jews 'were born to serve Jews' Haaretz Service, 20. listopada 2010.
9. ↑  „Religious Freedom". Anti-Defamation League. Arhivirano iz originala na datum 2007-10-19. Pristupljeno 2. prosinca 2007. »Safeguarding religious freedom for all Americans – whether in the majority or minority.«
10. ↑  „Religion in the Science Class? Why Creationism and Intelligent Design Don't Belong". ADL. Arhivirano iz originala na datum 2002-04-07. Pristupljeno 2013-11-17.
11. ↑  „The Ten Commandments Controversy: A First Amendment Perspective – Prohibitions on Display of the Ten Commandments". ADL. Arhivirano iz originala na datum 2002-09-20. Pristupljeno 2013-11-17.
12. ↑  "ADL Says Bible Teaching Guide for Public Schools 'Unacceptable'" (Press release). ADL. 2005. Arhivirano iz originala na datum 2007-10-22. Pristupljeno 2013-11-17.